Diari Oficial de la Generalitat Valenciana


Sumari del DOGV 5446, del 08-02-2007 (2007/1527)

RESOLUCIÓ de 15 de gener de 2007, del director gerent de l'Agència Valenciana de Salut, per la qual delega competències en el director general de Qualitat i Atenció al Pacient.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5446

Data del DOGV
:   08-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1527


Data del document
:   15-01-2007

Organisme emissor
:   Conselleria de Sanitat

Tipus de document
:   Resolució

Descriptors 

:   * Agència Valenciana de Salut
    * administració regional
    * competència administrativa
    * delegació de poders

La Llei 3/2003, de 6 de febrer, d'Ordenació Sanitària, va crear l'Agència Valenciana de Salut com a organisme autònom, de caràcter administratiu, de la Generalitat, adscrit a la Conselleria de Sanitat, dotat de personalitat jurídica pròpia i plena capacitat per al compliment dels seus fins, al qual s'encomanar la gestió i l'administració del sistema valencià de salut i de la prestació sanitària de la Comunitat Valenciana.  
Posteriorment, per mitjà del Decret 25/2005, de 4 de febrer, del Consell de la Generalitat, s'aproven els estatuts reguladors de l'Agència Valenciana de Salut, i s'establix així un nou àmbit organitzatiu i competencial en l'orde sanitari.  
La nova situació competencial i organitzativa aconsella l'establiment d'una norma de delegació de competències, d'acord amb el que preveu l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en matèria de subvencions que permeta una gestió més àgil i eficaç.  
En atenció de totes estes consideracions, resolc:  
Article 1  
El director general de Qualitat i Atenció al Pacient per delegació del director gerent de l'Agència Valenciana de Salut, exercix la competència següent:  
- La resolució del pagament de subvencions de l'Agència Valenciana de Salut destinades a finançar programes d'ajuda mútua i autoajuda duts a terme per associacions de malalts i familiars seus o grups de persones legalment constituïts per a este objectiu.  
Article 2  
En les resolucions i actes que s'adopten per raó del que preveu esta resolució es farà constar expressament que es dicten fent ús de facultats delegades, i es consideraran a tots els efectes dictats per l'òrgan delegatori.  
Les delegacions de competències aprovades per mitjà d'esta resolució s'entenen sense perjuí de les facultats de l'òrgan delegatori per a advocar el coneixement i la resolució de tots els assumptes que estime oportuns, i pot també revocar la delegació en qualsevol moment, de conformitat amb el que establix l'article 68.5 de la Llei de Govern Valencià.  
Article 3  
Es faculta el director general de Qualitat i Atenció al Pacient perquè dicte les instruccions necessàries per a l'aplicació d'esta resolució.  
Article 4  
Esta resolució entrarà en vigor l'endemà d'haver estat publicada.  
València, 15 de gener de 2007.- El director gerent de l'Agència Valenciana de Salut: Manuel Cervera Taulet.